b'\n_START_ARTICLE_\nRde\xc4\x8di cement\n_START_SECTION_\nIdentifikacija snovi ali pripravka:\n_START_PARAGRAPH_\nIdentifikacija snovi ali pripravka: Rde\xc4\x8di cement CEM II/B-P 32, 5R_NEWLINE_Uporaba snovi ali pripravka:Uporablja se za armirane in nearmirane betone ter tlake v stanovanjski gradnji. V individualni gradnji je primeren predvsem poleti.\n_START_SECTION_\nSestava s podatki o nevarnih sestavinah:\n_START_PARAGRAPH_\nKemijsko ime: Portland cementni klinker, dele\xc5\xbe 60 - 70%, \xc5\xa1tevila EC 266-043-4, CAS 65997-15-1, znak nevarnosti Xi, R stavki 36/37/38/43\n_START_SECTION_\nUgotovitve o nevarnih lastnostih:\n_START_PARAGRAPH_\nRde\xc4\x8di cement v sktiku s ko\xc5\xbeo povzro\xc4\x8da dra\xc5\xbeenje, izsu\xc5\xa1evanje in rde\xc4\x8dico ko\xc5\xbee. Ponavljajo\xc4\x8di dolgotrajen kontakt s ko\xc5\xbeo lahko povzro\xc4\x8di tudi alergijske nevarnosti. Stik z o\xc4\x8dmi lahko povzro\xc4\x8di dra\xc5\xbeenje in celo po\xc5\xa1kodbe na ro\xc5\xbeenici. Vdihavanje rde\xc4\x8dega cementa povzro\xc4\x8da dra\xc5\xbeenje dihalnih poti in ka\xc5\xa1elj._NEWLINE_Napotki za nevarnost: Nemudoma se je treba posvetovati z osebnim ali de\xc5\xbeurnim zdravnikom, le v primeru \xc5\xbeivljenjske ogro\xc5\xbeenost poklicati 112.\n_START_SECTION_\nUkrepi za prvo pomo\xc4\x8d:\n_START_PARAGRAPH_\nVdihovanje Pri vdihovanju je ponesre\xc4\x8denca potrebno evakuirati iz kontaminiranih prostorov na sve\xc5\xbe zrak. Po potrebi poiskati zdravni\xc5\xa1ko pomo\xc4\x8d ter zdravniku pokazati varnosti list ali etiketo embala\xc5\xbee nevarne kemikalije._NEWLINE_Zau\xc5\xbeitje \xc4\x8ce je oseba pri zavesti, ji je usta potrebno dobro izprati z vodo in ne povzro\xc4\x8dati bruhanja. Poiskati je potrebno zdravni\xc5\xa1ko pomo\xc4\x8d ter zdravniku pokazati varnostni list ali etiketo embala\xc5\xbee nevarne kemikalije._NEWLINE_Stik s ko\xc5\xbeo in o\xc4\x8dmi: Kontaminirano ko\xc5\xbeo je potrebno takoj temeljito umiti s teko\xc4\x8do vodo in odstraniti kontaminirano obleko. Pri stiku z o\xc4\x8dmi je potrebno nemudoma izpirati o\xc4\x8di (odprte veke s pomo\xc4\x8djo kazalca in palca) s teko\xc4\x8do vodo 10-15 minut. \xc4\x8ce dra\xc5\xbeenje v obeh primerih ne poneha, je potrebno poiskati zdravni\xc5\xa1ko pomo\xc4\x8d in zdravniku pokazati varnostni list ali etiketo embala\xc5\xbee nevarne snovi.\n_START_SECTION_\nUkrepi ob po\xc5\xbearu:\n_START_PARAGRAPH_\nKemikalija ne gori.\n_START_SECTION_\nUkrepi ob nezgodnih izpustih\n_START_PARAGRAPH_\nOsebni varnostni ukrepi: Uporabiti je potrebno osebno za\xc5\xa1\xc4\x8ditno opremo (glej to\xc4\x8dko 8)._NEWLINE_Ekoljevarstveni ukrepi: Prepre\xc4\x8diti je potrebno prekomerno pra\xc5\xa1enje. Razsuto kemikalijo je potrebno odstraniti v suhem stanju in s tem prepre\xc4\x8diti vnos v odtoke in povr\xc5\xa1inske vode._NEWLINE_Postopki \xc4\x8di\xc5\xa1\xc4\x8denja po nezgodnem izpustu: Kemikalijo je potrebno mehansko odstraniti ali posesati.\n_START_SECTION_\nRavnanje z nevarno snovjo/pripravkom in skladi\xc5\xa1\xc4\x8denje\n_START_PARAGRAPH_\nRavnanje: Potrebno je prepre\xc4\x8diti prekomerno pra\xc5\xa1enje in stik z nevarno kemikalijo. Ne vdihovati prahu. Ne razsipati prahu._NEWLINE_Skladi\xc5\xa1\xc4\x8denje: Snov je potrebno skladi\xc5\xa1\xc4\x8diti v suhem prostoru v originalni plastificirani ve\xc4\x8dslojni vre\xc4\x8di ali pred vlago izoliranem silosu. Rde\xc4\x8di cement je potrebno skladi\xc5\xa1\xc4\x8diti lo\xc4\x8deno od kislin.\n_START_SECTION_\nNadzor nad izpostavljenostjo/varnost in zdravje pri delu\n_START_PARAGRAPH_\nMejne vrednosti za poklicno izpostavljenost: Mejna vrednost: 5\xc2\xa0mg/m\xc2\xb3 (Ur.l. RS 100/01)_NEWLINE_Tehni\xc4\x8dni varovalni ukrepi: Omogo\xc4\x8diti je potrebno zadostno prezra\xc4\x8devanje delovnega emsta in uvesti primerne ukrepe za zmanj\xc5\xa1evanje pra\xc5\xa1enja._NEWLINE_Osebna varovalna oprema: Za\xc5\xa1\xc4\x8dita dihal: V primeru dalj\xc5\xa1e izpostavljenosti ali v slab\xc5\xa1e prezra\xc4\x8devanih prostorih je obvezna za\xc5\xa1\xc4\x8ditna protipra\xc5\xa1na maska s primernim filtrom - razred P1 Za\xc5\xa1\xc4\x8dita rok: Priporo\xc4\x8da se uporaba za\xc5\xa1\xc4\x8ditnih rokavic Za\xc5\xa1\xc4\x8dita o\xc4\x8di: Uporabljati je potrebno bo\xc4\x8dno zaprta za\xc5\xa1\xc4\x8ditna o\xc4\x8dala ali \xc5\xa1\xc4\x8ditnik za obraz Za\xc5\xa1\xc4\x8dita ko\xc5\xbee: Ko\xc5\xbeo potrebno za\xc5\xa1\xc4\x8ditimo z za\xc5\xa1\xc4\x8ditno opremo.\n_START_SECTION_\nFizikalne in kemijske lastnosti\n_START_PARAGRAPH_\nOblika: prah; barva: siva; vonj: brez vonja; pH (vodna raztopina 20 \xc2\xb0C) > 11; vreli\xc5\xa1\xc4\x8de: n.a.; tali\xc5\xa1\xc4\x8de: > 1200 \xc2\xb0C, plameni\xc5\xa1\xc4\x8de: n.a.; vneti\xc5\xa1\xc4\x8de: n.a.; eksplozovnost: n.a.; mo\xc5\xbenost samov\xc5\xbeiga: n.a.; nevarnost eksplozije: n.a.; prostorninska masa: 2,8 - 3,2\xc2\xa0kg/dm\xc2\xb3 pri 20 \xc2\xb0C; nasipna te\xc5\xbea: 0,85 - 1,3\xc2\xa0kg/dm\xc2\xb3 pri 20 \xc2\xb0C; topnost v vodi 20 \xc2\xb0C: < 1,5g/L\n_START_SECTION_\nObstojnost in reaktivnost\n_START_PARAGRAPH_\nObstojnost nevarne snovi/pripravka: Pri normalnih pogojih je kemikalija stabilna. Pri reakciji z vodo nastane mo\xc4\x8dno alkalna raztopina._NEWLINE_Pogoji, katerim se je potrebno izogniti: Pri skladi\xc5\xa1\xc4\x8denju je potrebno prepre\xc4\x8diti stik z vlago._NEWLINE_Nezdru\xc5\xbeljive snovi: Stik s kislinami povzro\xc4\x8dieksotermne reakcije. Raztapljanje v fluorovodikovi kislini povzro\xc4\x8da nastanek korozivnega plina silicijevega tetra fluorida.\n_START_SECTION_\nToksikolo\xc5\xa1ki podatki\n_START_PARAGRAPH_\nAkutna strupenost: Ni podatkov Primarno dra\xc5\xbeenje: Dra\xc5\xbei ko\xc5\xbeo, dihala in o\xc4\x8di Simptomi: Izsu\xc5\xa1ena ko\xc5\xbea, rde\xc4\x8dica, ka\xc5\xa1elj Dolgoro\xc4\x8dni u\xc4\x8dinki: Dermatitis (vodotopni Cr VI), preob\xc4\x8dutljivost\n_START_SECTION_\nEkotoksikolo\xc5\xa1ki podatki\n_START_PARAGRAPH_\nNi podatkov.\n_START_SECTION_\nOdstranjevanje\n_START_PARAGRAPH_\nZ odpadno kemikalijo in embala\xc5\xbeo kemikalije je potrebno ravnati v skladu z:_NEWLINE__NEWLINE_Pravilnik o ravnanju z odpadki in spremembe (Uradni list RS, \xc5\xa1t.- 84/98, \xc5\xa1t. 45/00, \xc5\xa1t. 20/01, \xc5\xa1t. 13/03)_NEWLINE__NEWLINE_Pravilnik o ravnanju z odpadki, ki nastanejo pri gradbenih delih (Uradni list RS, \xc5\xa1t. 3/03, 50/04, 62/04 popr.) Odpadno kemikalijo in embala\xc5\xbeo odpadne kemikalije je potrebno ozna\xc4\x8diti z naslednjimi klasifikacijskimi \xc5\xa1tevili: 10 13 99 - drugi tovrstni odpadki, 15 01 05 - sestavljena (kompozitna) embala\xc5\xbea\n_START_SECTION_\nTransportni podatki\n_START_PARAGRAPH_\nKemikalija ne podle\xc5\xbee zakonu, ki obravnava prevoz nevarnih snovi.\n_START_SECTION_\nZakonsko predpisani podatki o predpisih\n_START_PARAGRAPH_\nNavedba predpisov:_NEWLINE__NEWLINE_Zakon o kemikalijah (Uradni list RS, \xc5\xa1t. 110/03 - pre\xc4\x8di\xc5\xa1\xc4\x8deno besedilo_NEWLINE__NEWLINE_Pravilnik o razvr\xc5\xa1\xc4\x8danju, pakiranju in ozna\xc4\x8devanju nvarnih snovi (Uradni list \xc5\xa1t. 101/2002)_NEWLINE__NEWLINE_Pravilnik o razvr\xc5\xa1\xc4\x8danju, pakiranju in ozna\xc4\x8devanju nevarnih pripravkov (Uradni list \xc5\xa1t. 101/2002)_NEWLINE_Podatki ozna\xc4\x8ditve nevarne kemikalije:_NEWLINE_R stavki:; R36/37/38: dra\xc5\xbei o\xc4\x8di, ko\xc5\xbeo in dihala; R43: stik s ko\xc5\xbeo lahko povzro\xc4\x8di preob\xc4\x8dutljivost S stavki:; S2: hraniti izven dosega otrok; S22: ne vdihovati prahu; S24/25: prepre\xc4\x8diti stik s ko\xc5\xbeo in o\xc4\x8dmi; S26: \xc4\x8de pride v o\xc4\x8di, takoj izprati z obilo vode in poiskati zdravni\xc5\xa1ko pomo\xc4\x8d; S36/37: nositi primerno za\xc5\xa1\xc4\x8ditno obleko in za\xc5\xa1\xc4\x8ditne rokavice; S46: \xc4\x8de pride do zau\xc5\xbeitja, takoj poiskati zdravni\xc5\xa1ko pomo\xc4\x8d. Po mo\xc5\xbenosti pokazati etiketo. Nevarne komponente dele\xc5\xbe [%\xe1\xb5\xa4\xe2\x82\x9c]:; Portland cementni klinker: dele\xc5\xbe 60 - 70\n_START_SECTION_\nDruge informacije\n_START_PARAGRAPH_\nInformacije in podatki navedeni v tem varnostnem listu do napisani na podlagi znanja in informacij razpolo\xc5\xbeljivih na dan sestave tega lista. Podatki se nana\xc5\xa1ajo izklju\xc4\x8dno na pripravke, ki so navedeni v naslovu._NEWLINE__NEWLINE_Delavci, ki pridejo v stik z nevarno kemikalijo, morajo imeti poleg opravljenega Preskusa znanja iz varstva pri delu, opravljen tudi Preskus znanja za delavce, ki rokujejo z nevarnimi kemikalijami - Pravilnik o usposabljanju in preverjanju znanja delavcev, ki ravnajo z nevarnimi kemikalijami: Uradni list RS \xc5\xa1t. 22/2001._NEWLINE__NEWLINE_V izdaji varnostnega lista z dne 13.01.2005 je bila narejena splo\xc5\xa1na revizija celotnega dokumenta. V to\xc4\x8dki 15 je bil dodan stavek S46. Varnostni list z dne 13.01.2005 nadome\xc5\xa1\xc4\x8da prej\xc5\xa1njo izdajo._NEWLINE__NEWLINE_Viri:_NEWLINE__NEWLINE_Zakon o kemikalijah (Uradni list RS \xc5\xa1t. 110/03 - pre\xc4\x8di\xc5\xa1\xc4\x8deno besedilo)_NEWLINE__NEWLINE_Pravilnik o razvr\xc5\xa1\xc4\x8danju, pakiranju in ozna\xc4\x8devanju nevarnih snovi (Uradni list \xc5\xa1t. 101/2002)_NEWLINE__NEWLINE_Pravilnik o razvr\xc5\xa1\xc4\x8danju, pakiranju in ozna\xc4\x8devanju nevarnih pripravkov (Uradni list \xc5\xa1t. 101/2002)_NEWLINE__NEWLINE_Pravilnik o ravnanju z odpadki in spremembe (Uradni list RS, \xc5\xa1t. 84/98, \xc5\xa1t. 45/00, \xc5\xa1t. 20/01, \xc5\xa1t. 13/03)_NEWLINE__NEWLINE_Pravilnik o ravnanju z odpadki, ki nastanejo pri gradbenih delih (Uradni list RS, \xc5\xa1t. 3/03, 50/04, 62/04popr.)_NEWLINE__NEWLINE_Pravilnik o varovanju delavcev pred tveganji zaradi izpostavljenosti kemi\xc4\x8dnim snovem pri delu (Uradni list RS, \xc5\xa1t. 100/01)_NEWLINE__NEWLINE_IUCLID Dataset European Chemicals Bureau 2000, Cement portland, 12.02.2000'